الفندق: فندق بركة برهان
 التقييم: “عائلة كبيرة ونساء”. الفندق من ناحية النظافه والراحه والقرب من الحرم يعتبر ممتاز وموقع محبس الجن معروف طبعا توجد بقالات اسواق صرافه للراجحي ع طريق الحرم وكمان صرافة لبنك الرياض ومسجد في فندق ايلاف بكه ومغسله للملابس ومطعمين بخاري والفندق ع طريق الباصات حق سابتكو والتذكرة بسعر 4 ريال تقطع مرة واحد للفرد ذهابا وايابا ولايكلف الوصل لها اكثر من عشر امتار والباصات متوفرة بكثرة للذهاب للحرم لكن المشكلة في الدخول للحرم حيث تدخل عن طريق جسر ملاصق للقصر الصفا يدخل ع المسعى مباشرة اما  الطريق من خلف المروة مغلق وقد يتم فتحه مع الزحمه وذلك للاتجاه لتوسعه الملك عبدالله وتعتبر التوسعه ضخمه وتكيفها بارد ورائع لكنها لم تكتمل واما الرجوع لموقف الباصات بعد الانتهاء من التروايح يعتبر مغامرة خاصه اللي معه عائلة بسبب الازدحام والتحاشر ف الشبوك والمسارات اللي عاملينها للوصول للباصات ولو انتظرت ف الحرم لاكثر من ساعه ونص بعد التروايح ممكن تقل الزحمه لكن راح تنتظر وصول الباصات وهذي النقطه هي اللي عكرت علينا جوا العمرة لعام 1437 وكمان لو هربت من الباصات للتاكسي الموجودة فوق النفق عند قصر الصفا وبرج الساعه  هذا العام عملوا اجرام حقيقي في الاسعار اول مرة اشوفه ف مكه حيث انك تنتظر والله فوق الساعه الكامله ويرفضون يطلعونك اذا طلبت مشوار قريب .. والمرور يجبرهم ياخذون ركاب اذا هو فاضي... حيث انهم طلبوا مبلغ 100 الى 150 ريال فقط للوصول الى محبس الجن في وقت لايتجاوز 5 دقائق بالسيارة بل اقل ولو حسبها التاكسي بالعداد ماراح تتجاوز 10 ريال اما الذهاب للحرم بالتاكسي يكلف من 10ريال الى 20 ربال لكن المشكلة بالرجعة من الحرم ومشكلة كبيرة جدا وخاصه اللي معه نساء او كبار ف السن  ... اماالبوفيه يعتبر متوسط ويفي بالغرض خاصه ف رمضان وسعر الافطاار للفرد 80 ريال والسحور 60 ريال لكن الافضل الحجز شامل مع الافطار تتطلع التكلفه اقل بكثيير.. عدم وجود مواقف مجانية او بسعر معقولعدم وجود مغسله ملابس لخدمه النزلاء.يوجد في البوفيه عيب كبير خاصه للعوائل والنساء وهو عدم وجود ساتر او رواق ع الطاولة حيث لايوجد الا تقريبا 2 رواق ع اكثر من 50 طاولة تقرييبا وكلمت المسؤول ف البوفيه قالي انتظر مااقدر اوفر لك الان وخاصه بعد المغرب الوقت حرج وضيق عشان الواحد يلحق يصلي العشاء والتروايح بالحرم  واتمنى من ادارة الفندق ان يتنبهوا لهذه النقطة ويقومون بتوفير عدد اكبر من السواتر عشان العوائل والنساء ياخذون راحتهم بالاكل السعر ف موقف الفندق ب 100 لليوم والافضل توقف السياره ف كدي او اي موقف امن ومضمون بعد ماتسأل دورية المرور لان لو سحبت سيارتك راح تتدخل في متاهات فقط للوصول للحجز اللي موجود فيه السياره لوجود اكثر من موقع للحجز وكل حجز يقولك روح دور لسيارتك او انه يحولك لحجز ثاني وبين كل مكان والثاني مالايقل عن ثلث ساعه والسعر 100ريال حق السطحه وكمان يفتح سيارتك بمفك وسيخ اوحديده من جهة الراكب ويقطع الجلدة حقت الباب ويحك البوية بالاضافه الى مخالفه المرور فلذلك الحذر الحذر الحذر توقف سيارتك الا في مواقف داخليه مو ع الطريق او رصيف وخاصه ف المحبس او العزيزية او اي مكان قريب من الحرم او في طريق موصل للحرم وخاصه يوم الجمعه.. واخير الشارع اللي عليه الفندق له منفذ واحد للدخول والخروج والمرور يكون واقف فيه اذا صار ضغط يمنعك من الدخول وتضطر تمشي خاصه لو الفندق بعيد والافضل تكلم صاحب التكسي يرجع ع الطريق المؤدي للحرم وتنزل مقابل الفندق حقك ويفصلك عنه فقط المظلات حق طريق باصات سابتكو